Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 30. Statuta Općine Brestovac (Službeni glasnik Općine Brestovac broj 3/2021) Općinsko vijeće Općine Brestovac na sjednici održanoj 2024. godine donijelo je

# O D L U K U

#  o poništenju Odluke o izmjeni Odluke o sufinanciranju boravka djece u dječjim vrtićima

# i obrtima za čuvanje djece

Članak 1.

 Poništava se Odluka o izmjeni odluke o sufinanciranju boravka djece u dječjim vrtićima i obrtima za čuvanje djece koja je objavljena u Službenom glasniku Općine Brestovac broj 8/2023.

Članak 2.

 Ova Odluka stupa na snagu prvog dana od dana objave u Službenom glasniku Općine Brestovac.

KLASA:

URBROJ:2177/02-01-24-1

Brestovac, 2024.g.

 PREDSJEDNIK OPĆINSKOG VIJEĆA

 Tomo Vrhovac

Obrazloženje uz prijedlog Odluke o poništenju Odluke o izmjeni Odluke o sufinanciranju boravka djece u dječjim vrtićima i obrtima za čuvanje djece

Odlukom o izmjeni Odluke o sufinanciranju boravka djece u dječjim vrtićima i obrtima za čuvanje djece koju je Općinsko vijeće Općine Brestovac donijelo na svojoj 16.sjednici od 15.12.2023. g. povećana su sredstva za sufinanciranje boravka u dječjim vrtićima i obrtima za čuvanje djece budući da su Odlukom o dodjeli sredstava za fiskalnu održivost dječjih vrtića za pedagošku godinu 2023./2024. (NN 111/23) za Općinu Brestovac bila predviđena sredstva za fiskalnu održivost dječjih vrtića za javne i privatne vrtiće u iznosu od 35.569,00 eura.

Ministarstvo znanosti i obrazovanja je je u studenom i prosincu 2023. izvršilo doznake sredstava za 2023.godinu u iznosu od 8.892,00 eura prema Uredbi o kriterijima i mjerilima za utvrđivanje sredstava za fiskalnu održivost dječjih vrtića (NN 109/23) i Odluci o dodjeli sredstava za fiskalnu održivost dječjih vrtića za pedagošku godinu 2023./2024. (NN 111/23).

Međutim, naknadno je utvrđeno kako se izračun navedenih sredstava za Općinu Brestovac odnosi na djecu koja pohađaju samo predškolu, a ne cjelodnevni program predškolskog odgoja, pa prema Odluci nije predviđeno ostvarenje sredstava.

U skladu s navedenim, Općina Brestovac je do kraja 2023. godine,prema zahtjevu Ministarstva znanosti i obrazovanja izvršila povrat nepripadno isplaćenih sredstava u korist računa državnog proračuna.

U konačnici sredstva za fiskalnu održivost dječjih vrtića za pedagošku godinu 2023./2024 ostvario je Grad Požega za javne i privatne vrtiće te se cijena za korisnike nije mijenjala.